a6a C. PLINII HIST. NAT. LIB. XIV. 



ciendi proximo volumine demonstrabimus inter arbores 

 feras. Vitia, praeter supra dicta, acor aut fumidum virus : 

 picis autem, adustio : experimentum vero, si fragmenta 

 subluceant, ac sub dente lentescant acore jucundo. Asia 

 picem Idam maxime probat , Grcia Piericam , Virgi- 

 lius Naryciam. Diligentiores admiscent nigram masti- 

 chen, qu in Ponto bituminis similis gignitur, et iris 

 radicem , oleumque. Nam ceram accipientibus vasis com- 

 pertum est vina acescere. Sed transferre in ea vasa, in 

 quibus acetum fuerit , utilius , quam in ea , in quibus 

 dulce aut mulsum. Cato jubet vina concinnari (hoc 

 enim utitur verbo) cineris lixivii cum defruto cocti parte 

 quadragesima , in culeum : vel salis sesquilibra , intrim 

 et tuso marmore. Facit et sulphuris mentionem, resinae 

 vero in novissimis. Super omnia addi maturescente jam 

 vino jubet mustum , quod ille tortivum appellat , nos 

 intelligimus novissirne expressum. Et adjicimus tingendi 

 gratia colores , ut pigmentum aliquod vini , atque ita 

 pinguius fieri. Tt veneficiis placere cogitur : et miramur 

 noxium esse. In vitium inclinantis experimentum est , 

 laminae plumbeae mutatus in eo colos. 



